JAN KODET: GATES (BOHEMIA FAMILY DANCE PROJECT – JAN KODET)

Esityksen nimi alkuperäisellä kielellä	Brány	
Esityksen nimi: englanti / suomi	Gates (Portit)	
Esittäjä (ryhmä, soolo, tuotanto)	Bohemia Family Dance Project – Jan Kodet
Tuotanto: Tanec Praha, Les Hivernales, Prahan kaupunki, Institut francais de Prague	
Esittäjän kotikaupunki ja -maa	Praha, Tshekin tasavalta	
Koreografi	Jan Kodet	
Ohjaaja	-	
Tanssijat	Helena Arenbergerová, Jan Kodet, Petr Kolár, Petr Opavský, Robert Tirpák	
Valosuunnittelu	Dan Tesar	
Musiikki, äänisuunnittelu	Christophe Sechet, Yens & Yens, Ryuichi Sakamoto, H. Tavener	
Lavastus	Jan Kodet	
Puvustus	Jan Kodet	
Ensi-ilta	19.2.2000 Avignon	
Esitysajat	27.10.2000 klo 20
28.10.2000 klo 16	
Esityspaikka ja osoite	Stoa, Itä-Helsingin kulttuurikeskus, Turunlinnantie 1, 00900  Helsinki	
Lippumyynti, puhelinnumerot	Stoa puh. (09) 310 88411 
LippuRex puh. (09) 3940 22	
Muuta huomattavaa (keskustelut esityksen yhteydessä, bussikuljetus etc.)	kuljetus la 28.10. esityksestä n. klo 18.15 Espoon Louhisaliin	
Palkintoja, festivaaliesiintymisiä	Avignonin Hivernalesin tilausteos 2000, Tanec Praha 2000, Vita nel parco 2 – Trans Danse Europe 2000 Bologna	
Kuvamateriaali esityksestä	www.teatterikeskus.fi/lm2000	
Esityksen ydin	Teoksen aiheena ovat mielen ovet tai portit, jotka avaavat tien syvimpään olemukseemme.	
Esittely	Jan Kodet on nuori lupaava tšekkiläinen koreografi. Valmistuttuaan Prahan musiikkitaideakatemian tanssitaiteen laitokselta hän laajensi ja vahvisti tanssiteknisiä taitojaan tanssien 90-luvun alussa kuusi vuotta eurooppalaisissa tanssiryhmissä (Dance Berlin, S.O.A.P. Dance Theatre Frankfurt, Ballet Gulbenkian). Tällä hetkellä hän jakaa aikansa toimien portugalilaisen koreografin Rui Hortan assistenttina ja oman tanssiryhmänsä Bohemia Family Dance Projectin koreografina. Ryhmä koostuu vahvoista ja itsellisistä tšekkitanssijapersoonallisuuksista, joille Kodet teki ensimmäisen kokoillan tanssiteoksen vuonna 1998.

Helmikuussa 2000 Avignonissa kantaesitetty tilausteos Gates (Portit) valmistui Avignonin Les Hivernales -festivaalin, Tanec Praha -festivaalin ja Praha 2000:n yhteistuotantona, Avignonin tarjoaman taiteilijaresidenssin aikana. Jan Kodet ammentaa usein aiheensa ihmissuhteiden ja inhimillisten tilanteiden monimutkaisuudesta. Kodet koreografioi ja liikkeellistää näitä teemoja taitavasti, onnistuen vangitsemaan inhimillisissä tilanteissa piileviä jännitteitä yksinkertaisimpaankin eleeseen ja liikkeeseen. Gates-teos, joka käsittelee portteja tai ovia ihmismielen syvimpään olemukseen, on tästä hyvä esimerkki. Tanssijat –  jotka vähitellen riisuvat paitsi todellisen minänsä, myös kehonsa – tuovat teoksen reaaliseen näyttämötilaan kukin oman määrittelemättömän, tunnekylläisen maailmansa. Esiintyjät kohtaavat, kulkevat toistensa ohi, löytävät toisensa menettääkseen jälleen. Kodet toteuttaa aiheensa värikkäästi, vaihtuvin näyttämötilantein, jotka yhdistävät tanssia, puhetta, valoa, ääntä ja elämää. Tanssijat esittävät vaativan liikeilmaisunsa hyvin luonnollisesti ja kehonsa taitavasti halliten.
	
Lisätietoja esityksestä, haastattelupyynnöt, nimi ja numero	tuottaja Tiina Kokko 09-3940319
koreografi Jan Kodet +420-2-764607
Tanec Praha +420-2-24817886 tai -24813899